Só skommel Ramaphosa die kabinetPres. Cyril Ramaphosa (5 Augustus 2021) (Foto: Elmond Jiyane/GCIS) Pres. Cyril Ramaphosa het Donderdagaand verskeie skuiwe aangekondig in die kabinet. “Ons het verskeie uitdagings in die land wat ons tans terselfdertyd moet aanpak,” het die president gesê. “Eerstens werk ons aan die versnelling van die inentingsprogram, tweedens moet ons vrede en stabiliteit in ons land verseker in die lig van onlangse geweld, en derdens moet ons alle hulpbronne mobiliseer om die ekonomie te herbou om verligting te bied aan die kwesbares.” Ramaphosa het gesê veranderinge moet gevolglik in die kabinet aangebring word om dié take doeltreffend te takel. Terselfdertyd was daar ook ŉ paar vakante poste wat gevul moet word, waaronder weens die afsterwe van Jackson Mthembu, minister in die presidensie, en die aanstelling van voormalige adjunkminister Parks Tau as ŉ LUR in Gauteng. “Nog ŉ pos is vakant gelaat weens die versoek van minister Zweli Mkhize om uit te tree as die minister van gesondheid om sekerheid en stabiliteit in dié belangrike portefeulje te bring.” Tito Mboweni, die minister van finansies, het al vroeër ŉ versoek aan die president gerig om uit te tree. “Ek het vandag sy versoek toegestaan.” Verandering aan staatsdepartemente Ramaphosa het ook verskeie veranderinge aangekondig aan die samestelling van staatsdepartemente en ministeries: Nuwe ministers Wat betref die ministers, word die volgende nuwe aanstellings gemaak: Minister Nosiviwe Mapisa-Nqakula sal in ŉ nuwe posisie aangestel word. Nuwe adjunkministers Zizi Kodwa word aangestel as adjunkminister in die presidensie verantwoordelik vir staatsekuriteit. Paneel aangestel om sekuriteit-reaksie te ondersoek “Drie weke het verloop sedert die land ŉ georkestreerde veldtog van openbare geweld, verwoesting en sabotasie beleef het. Ek loof opnuut die dapper optrede van ons sekuriteitsmagte op die grond wat deur ŉ moeilike situasie in die gesig gestaar is en merkwaardige selfbeheersing toegepas het om lewensverlies of verdere eskalasie te voorkom,” het die president bygevoeg. “Alhoewel die situasie bedaar het in die betrokke gebiede, en ons wetstoepassers hard werk om die verantwoordelike persone te vervolg, moet ons erken dat ons sekuriteitsdienste gebrekkig was in verskeie opsigte. As deel van die kritieke maatreëls wat ons onderneem om ons sekuriteitsdienste op te skerp en om seker te maak dat só iets nie weer gebeur nie, stel ek ŉ paneel kenners aan om ŉ deeglike en kritieke hersiening te doen van ons gereedheid en tekortkomings in ons reaksie.” Die lede van die paneel is: – Prof Sandy Africa (voorsitter) – Adv. Mojanku Gumbi – Silumko Sokupa Die paneel sal alle aspekte van die land se sekuriteit-reaksie ondersoek en aanbevelings maak om dit te verskerp. Om ondersteuning aan die president en die nasionale sekuriteitsraad te verbeter in die strategiese bestuur van die land se sekuriteit, word dr. Sydney Mufamadi aangestel as nasionale sekuriteitsraadgewer. Die posisie is al vakant sedert Charles Nqakula vroeër vanjaar uitgetree het. “Baie dankie aan alle uittredende ministers en adjunkministers vir hul diens aan die regering en die mense van Suid-Afrika,” het Ramaphosa afgesluit.